Съюза ще означават също така крайните потребители да имат по-малък избор от продукти.
 (289)
 Комисията счита, че като цяло в Съюза съществува достатъчен капацитет за снабдяване на вътрешния пазар, което е видно от таблица 4. Освен това има много производители в трети държави (Турция, Южна Корея, Япония, Русия, Тайланд и много други), които вече реализират продажби на пазара на Съюза. Общият обем на техните продажби през разглеждания период е относително постоянен, с пазарен дял около 10 %. Комисията припомни, че китайските цени са доста по-ниски от цените на всички останали основни държави вносители. По данни на Евростат средната цена на вноса от Китайската народна република е била 128,8 EUR/бройка (както е посочено в таблица 3 от регламента за временните мерки), докато цените на вноса от всички останали държави са били средно 189 EUR/бройка през разследвания период (както е посочено в таблица 18 от регламента за временните мерки). Следователно е логично да се очаква, че след като бъдат възстановени еднаквите условия на конкуренция на пазара на Съюза, вносът от всички държави ще осигури необходимото предлагане.
 (290)
 Комисията припомни също така, че пазарът на Съюза е конкурентен пазар, на който ожесточено се конкурират много производители с дейност във всички категории. Затова вносът при справедливи нива на цените ще продължи да упражнява допълнителен конкурентен натиск върху цените на промишлеността на Съюза.
 (291)
 Няколко вносители заявиха, че може да напуснат изцяло пазара, ако мерките бъдат наложени. Комисията припомни, че налагането на антидъмпингови мерки има за цел да се възстановят еднаквите условия на конкуренция, така че производителите от Съюза и производителите от трети държави да се конкурират при еднакви условия. Съобразно с това митата са определени само до такива равнища, които въпреки всичко ще дадат възможност на китайския внос да продължи да се конкурира с производителите от Съюза, но при справедливи цени. Освен това, тъй като чрез мерките ще се намали голямата разлика между дъмпинговите китайски цени и цените на вноса от всички останали държави, вносителите ще имат по-големи бизнес възможности да продават гуми за автобуси и камиони от други държави.
 (292)
 След разгласяването на окончателните заключения Асоциацията за производство на регенерирани гуми заяви, че доставките са подсигурени. Според асоциацията няма дефицит на продукта, тъй като търговските данни показват, че производителите прехвърлят доставките си от Китайската народна република към други държави, като Южна Корея. Тази страна заяви, че след обявяването на временните мита местното търсене е нараснало с между 5 и 10 %.
 (293)
 Заключението на Комисията е, че мерките не биха били в интерес на вносители, които разчитат главно на вноса на много евтини китайски гуми. Обаче е малко вероятно вносители с по-широк асортимент да бъдат сериозно засегнати от възстановяването на лоялната конкуренция.
 6.3. Интерес на доставчиците
 (294)
 Тъй като липсват коментари по този въпрос, Комисията потвърди заключението си в съображение 242 от регламента за временните мерки, че мерките са в интерес на бранша на регенерирането.
 6.4. Други интереси
 (295)
 Тъй като не бяха направени коментари в обратния смисъл в срока, определен за представяне на коментари по документа за разгласяване на окончателните заключения (61),